Mary Kay

Mary Kay Inc. er et amerikansk selskap som ble startet opp den 13. september 1963 av Mary Kay Ash, og som kom til Norden i 1992. Selskapet selger produkter innen hudpleie og kosmetikk etter forretningsmodellen multi-level marketing (MLM). Selskapet er medlem av Direktesalgsforbundet.

Mary Kay omsatte i 2010 for ca. 2,5 milliarder dollar, og hadde da ca. 2 millioner uavhengige salgsrepresentanter. De aller fleste av disse er kvinner. Statistikk fra Mary Kays canadiske virksomhet viste i 2010 at bare 6 % av de registrerte salgsrepresentantene hadde en utbetaling på mer enn 100 dollar, dvs. beløpet man må betale for å registrere seg som salgsrepresentant.

Referanser 

Nettverksselskaper
Selskaper fra USA
Etableringer i 1963
Kosmetikk
Medlemmer i Direktesalgsforbundet
Sminke